и за да се произнесе взе предвид следното:
Производството по делото е по реда на чл. 208 и сл. от Административнопроцесуалния кодекс (АПК), във вр. с чл. 63, ал. 1 от Закона за административните нарушения и наказания (ЗАНН).
Образувано е по касационна жалба от В. Б. С. от Б., чрез надлежно упълномощен адвокат против Решение № 5058/24.06.2016 г. на РС – Б., постановено по НАХД № 818/2016 г. по описа на съда, с което е потвърдено Наказателно постановление №147/22.03.2016 г. на Директора на РДГ – Б.
При проверката по чл. 215, т. 3 АПК, съдът намира, че касационната жалба като подадена след изтичане на срока по чл. 211, ал. 1 от АПК е просрочена и като такава е недопустима за разглеждане. 	
Срокът по чл. 211, ал. 1 от АПК е 14 дневен и тече от връчване на препис от съдебния акт, постановен от районния съд. 
Видно от данните по делото съобщението за постановения съдебен акт е връчен на процесуалния представител на касатора, надлежно упълномощен по делото, срещу подпис на 27.06.2016 г., подал касационната жалба по пощата, входирана в регистратурата на съда на 14.07.2016 г. с неясно пощенско клеймо за датата на изпращането й. С разпореждане от 24.08.2016 г. съдът е указал на касатора в 7 дневен срок от получаване на съобщението, да представи доказателства за датата на подаване на жалбата. Съобщението е получено на посочения съдебен адрес от процесуалния представител на 14.09.2016 г., но доказателства за спазен срок по чл. 211, ал. 1 АПК не са представени.
Съгласно разпоредбата на чл. 63, ал. 1, изр. 2 от ЗАНН решението по оспорване на наказателното постановление подлежи на касационно обжалване пред административния съд на основанията, предвидени в НПК и по реда на глава дванадесета от АПК. Срокът за обжалване е разписан в разпоредбата на чл. 211, ал. 1 от АПК и е 14 дневен, който започва да тече от връчване на препис от съдебния акт, постановен от районния съд. В настоящият случай 14 дневния срок за подаване на касационната жалба е изтекъл на 11.07.2016 г. – понеделник, присъствен ден. Като входирана на 14.07.2016 г. – четвъртък, в регистратурата на районния съд, без доказателства за по - ранното й изпращане по пощата, касационната жалба е просрочена, поради което следва да бъде оставена без разглеждане, а производството по делото – прекратено. 		
Предвид изложеното и на основание чл. 215, т. 3 от АПК, във вр. с чл. 63 от ЗАНН, Административен съд – Б..
				О  П  Р  Е  Д  Е  Л  И :
ОСТАВЯ БЕЗ РАЗГЛЕЖДАНЕ  касационната жалба на В. Б. С. от Б. против Решение № 5058/24.06.2016 г. на РС – Б., постановено по НАХД № 818/2016 г. по описа на съда.	
ПРЕКРАТЯВА производството по КНАХД № 476/2016 г. по описа на АС - Б.
ОПРЕДЕЛЕНИЕТО може да се обжалва с частна жалба пред Върховен административен съд в 7 дневен срок от съобщаването му на страните.

						ПРЕДСЕДАТЕЛ: /п/ Серафимка Мадолева
							ЧЛЕНОВЕ: /п/ Ваня Вълкадинова
                                                                                                   /п/ Илонка Рашкова             
Вярно с оригинала!
Г.Б.